Фетягьов Алибег Фетягьан хва

Фетягьов Алибег Фетяган хва (1910–1935) — чӀехи лезги зари, ва гьикаятчи.

Шаир 1910 йисуз Куьре магьалдин Цмур хуьре дидедиз хьана. Хци зигьин авай гадади кӀвале бубадивай кӀелиз-кхьиз чирна, Кьасумхуьруьн мектеб ва Бакудин рабфак агалкьунралди куьтягьна. ДатӀана вичин чирвилер артухарзавай жегьил лезги ва урус чӀаларал лап савадлу хьана. Ада 1928 йисалай «ЦӀийи дуьнья» газетда кӀвалахна, лезги литературадин хрестоматияр туькӀуьрунин карда иштиракна. Алибег Фетягьован сифте эсерар «ЦӀийи дуьнья» газетдиз акъатна. Ада са куьруь вахтунда цӀудралди шиирар, поэмаяр («ЭМ-ТЭ-ЭС» ва «Зарбачи Гьасан») шиирралди кхьенвай «КьатӀ-кьатӀ авур зунжурар» роман теснифна. Кар алакьдай зариди лезги шиирар кхьинин тежрибада цӀийивилер туна. А. Фетягьова лезги гьикаятдик кьил кутуна — сифте гьикаяяр («Риза», «Бубадин веси», «Газет» ва мсб.) теснифна. Абур лезги эдебиятда гьикаятдин лап хъсан чешнеяр яз тестикь хьанва. А. Фетягьова аялар патални са жерге шиирар кхьена, «Надинж аялар» тӀвар алай кӀватӀал яз, басма акъуднай.

Зари 1934 йисалай СССР-дин кхьирагрин садвалдин член тир. Ада туькӀуьрай эсеррин кьилин тема — хайи халкьдин уьмуьр ва бахтлу къвезмай вахтунихъ ялзавай инсанрин кьисметар я. Заридин эсерар мектебра ва университетра чирзава. Кхьирагдин ирс А. Агъаева, Р. Гашарова, 3. Биримбегова ва Р. Кельбеханова дериндай чирна жагъурнавай.

А. Фетягьова туькӀуьрай эсерри лезги ва Дагъустандин халкьарин эдебиятар вилик финиз дегьнедай таъсирна. Адан тӀвар хайи хуьруьн мектебдал эцигнава.

1935 йисуз къанни вад йиса авай зари Магьачкъалада рагьметдиз фена Фатахов Алибек.

 Чешмеяр 
 Лезгийрин поэзиядин антология, 1958.
 Писатели Советского Дагестана, 1984.
 Гашаров Г. Г. Певцы обновленного края, 1987.

 Баянар 


Ф
Категория:Лезги кхьирагар